b'\n_START_ARTICLE_\nVuorisorsa\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nVuorisorsa kasvaa 53 cm pitk\xc3\xa4ksi, Koiras painaa kilon, naaras noin 800 grammaa. Sen h\xc3\xb6yhenpeite on siniharmaa, rinnassa on ruosteenruskea alue. Silm\xc3\xa4t ovat keltaiset, nokka vaaleanharmaa. Linnun taistellessa, tai s\xc3\xa4ik\xc3\xa4ht\xc3\xa4ess\xc3\xa4, nokan epiteelin verenvirtaus lis\xc3\xa4\xc3\xa4ntyy reilusti, jolloin nokan v\xc3\xa4ritys muuttuu vaalean pinkiksi. Nuorten yksil\xc3\xb6iden nokka ja silm\xc3\xa4t ovat tummanharmaat.\n_START_SECTION_\nRavinto\n_START_PARAGRAPH_\nVuorisorsan p\xc3\xa4\xc3\xa4asiallinen ravinto koostuu makean veden selk\xc3\xa4rangattomista.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nSorsat ovat yksiavioisia ja vahvasti reviiri\xc3\xa4\xc3\xa4n puolustavia. Pohjoissaarella pesint\xc3\xa4 tapahtuu elokuun tienoilla, poikasten syntyess\xc3\xa4 syyskuun lopulla. Etel\xc3\xa4saarella lis\xc3\xa4\xc3\xa4ntyminen tapahtuu noin kolme viikkoa Pohjoissaarta j\xc3\xa4ljess\xc3\xa4. Pes\xc3\xa4 rakennetaan joen varrelle kallionkoloihin, kaatuneiden puiden alle tai tihe\xc3\xa4n aluskasvillisuuden sekaan. Parista naaras hautoo munia, uroksen pysyess\xc3\xa4 pes\xc3\xa4n l\xc3\xa4heisyydess\xc3\xa4. Munia munitaan keskim\xc3\xa4\xc3\xa4rin viisi-kuusi kappaletta, hautomisaika on noin 33-35 p\xc3\xa4iv\xc3\xa4\xc3\xa4. Molemmat, naaras ja uros, vahtivat poikasia 70-80 p\xc3\xa4iv\xc3\xa4n ajan, jonka ajan sorsat viett\xc3\xa4v\xc3\xa4t kokonaan oman reviirins\xc3\xa4 alueella.\n_START_SECTION_\nLevinneisyys ja uhat\n_START_PARAGRAPH_\nVuorisorsa oli aikaisemmin yleinen Uudessa Seelannissa. Nykyisin sen elinalue on pirstaloitunut. Kannan koon arvioidaan olevan 2000-3000 yksil\xc3\xb6\xc3\xa4. Suurimmat uhat muodostavat ei-luontaiset pedot, ensisijaisesti k\xc3\xa4rp\xc3\xa4t sek\xc3\xa4 kettukusut.'